open-index/open-wikipedia-markdown huggingface dataset:
ซอนเน็ต

**ซอนเน็ต** () เป็นรูปแบบฉันทลักษณ์งานกวีนิพนธ์ในภาษาอังกฤษแบบหนึ่ง พบมากในงานกวีนิพนธ์ของประเทศในยุโรป คำว่า "ซอนเน็ต" มาจากคำ *sonet* ในภาษาอุตซิตา และ *sonetto* ในภาษาอิตาลี มีความหมายว่า "บทเพลงน้อย ๆ" ในคริสต์ศตวรรษที่ 13 เริ่มมีการใช้ซอนเน็ตกับบทกวี 14 บรรทัด ซึ่งมีรูปแบบสัมผัสที่เคร่งครัดและมีโครงสร้างพิเศษ ผู้เขียนโคลงซอนเน็ตมักมีคำเรียกเฉพาะว่า "sonneteer" งานกวีนิพนธ์แบบซอนเน็ตที่มีชื่อเสียงมากที่สุดคือ ซอนเน็ตของเชกสเปียร์ ซึ่งได้ประพันธ์โคลงซอนเน็ตไว้ถึง 154 บท

กวีมักนิยมเขียนโคลงซอนเน็ตโดยใช้มาตราแบบ iambic pentameterในงานประพันธ์ภาษาอังกฤษ ถ้าประพันธ์ด้วยภาษากลุ่มโรมานซ์ จะนิยมใช้มาตราแบบ hendecasyllable และ alexandrine

## ตัวอย่าง
ตัวอย่างโคลงซอนเน็ตของเชกสเปียร์ บทที่ 116 ใน 1 บทมี 14 บรรทัด ประพันธ์ด้วยมาตรา iambic pentameter กล่าวคือแต่ละบรรทัดประกอบด้วย 10 พยางค์ (หรืออาจเป็น 9-11 พยางค์ก็ได้) ลักษณะสัมผัสท้ายประโยคเป็นดังนี้ a-b-a-b / c-d-c-d / e-f-e-f / g-g


Let me not to the marriage of true minds (a) 
Admit impediments, love is not love (b) 
Which alters when it alteration finds, (a) 
Or bends with the remover to remove. (b) 
O no, it is an ever fixed mark (c) 
That looks on tempests and is never shaken; (d) 
It is the star to every wand'ring bark, (c) 
Whose worth's unknown although his height be taken. (d) 
Love's not time's fool, though rosy lips and cheeks (e) 
Within his bending sickle's compass come, (f) 
Love alters not with his brief hours and weeks, (e) 
But bears it out even to the edge of doom: (f) 
If this be error and upon me proved, (g) 
I never writ, nor no man ever loved. (g) 


## แหล่งข้อมูลอื่น
* http://www.sonnets.org/
* ซอนเน็ตของเชกสเปียร์ ในภาษาอังกฤษใหม่

หมวดหมู่:กวีนิพนธ์
หมวดหมู่:ฉันทลักษณ์
แซมมวล เทย์เลอร์ คอเลริดจ์

**แซมมวล เทย์เลอร์ คอเลริดจ์** (; 21 ตุลาคม ค.ศ. 1772 - 25 กรกฎาคม ค.ศ. 1834) เป็นกวี นักวิจารณ์ และนักปรัชญาชาวบริติช เป็นหนึ่งในผู้ริเริ่มการเคลื่อนไหวทางวัฒนธรรมของยุคโรแมนติกในประเทศอังกฤษ ร่วมกับสหายของเขาคือ วิลเลียม เวิร์ดสเวิร์ธ เขามีชื่อเสียงเป็นที่รู้จักในผลงานกวีนิพนธ์ชุด *บทกวีของกะลาสีชรา* (The Rime of the Ancient Mariner) และ *Kubla Khan*

## แหล่งข้อมูลอื่น
* รวมบทกวีของคอเลริดจ์ ที่ poetryfoundation.org
* รวมผลงานของคอเลริดจ์ ที่โปรเจกต์กูเตนเบิร์ก

หมวดหมู่:กวีชาวอังกฤษ
หมวดหมู่:นักเขียนชาวอังกฤษ
ซาโด

thumb|การชงชาแบบญี่ปุ่น

**ซาโด** หรือ **ชาโด** () หรือ **ชาโนยุ** () ในภาษาไทยมักเรียกว่า **พิธีชง[[ชาญี่ปุ่น]]** เป็นเอกลักษณ์ของประเทศญี่ปุ่นว่าด้วยการใช้เวลาอย่างสุนทรีย์ ประกอบด้วยการปรนนิบัติระหว่างการดื่มและการดื่มชาผงสีเขียวหรือมัจจะ การจัดการพบปะกันในวงสังคมเพื่อดื่มมัจจะได้แพร่หลายในบรรดาชนชั้นสูงนับตั้งแต่ประมาณศตวรรษที่ 14 ต้นฉบับของพิธีชงชา รูปแบบของซะโดซึ่งปฏิบัติกันอยู่ในปัจจุบัน ยุคนาระ โดยมีผู้เชี่ยวชาญด้านชาคือ เซ็น โนะ ริกิว (千利休)

ซาโดมีลักษณะที่เป็นแบบแผน ได้พัฒนาภายใต้อิทธิพลของพุทธศาสนานิกายเซ็นซึ่งจุดประสงค์สามารถอธิบายได้ด้วยคำพูดเรียบง่าย คือเพื่อทำวิญญาณให้บริสุทธิ์โดยการเป็นอันหนึ่งอันเดียวกับธรรมชาติหัวใจแท้จริงของพิธีชงชาได้รับการบรรยายโดยคำต่าง ๆ เช่น ความสงบ ความเรียบง่าย ความสง่างาม และ สุนทรียศาสตร์แห่งความเรียบง่ายอันเข้มงวดและความยากจนที่ประณีต

ซาโดยังมีบทบาทสำคัญในด้านชีวิตด้านศิลปะของชาวญี่ปุ่น พิธีชงชาจะเกี่ยวข้องกับการชื่นชมห้องที่ประกอบพิธี ส่วนที่ติดอยู่ในห้องนั้น เครื่องใช้ในการชงชา เครื่องประดับบริเวณพิธี เช่น ภาพแขวนหรือการจัดดอกไม้ สถาปัตยกรรมญี่ปุ่น การจัดสวน เครื่องปั้นดินเผาเซรามิก สิ่งต่าง ๆ เหล่านี้ก็ล้วนแต่ได้รับอิทธิพลมาจากพิธีชงชา และความเป็นพิธีการที่ถือปฏิบัติในพิธีชงชาได้มีอิทธิพลต่อการพัฒนามารยาทของชาวญี่ปุ่นในลักษณะที่เป็นพื้นฐาน

ภายหลังที่เซ็น โนะ รีกีว ถึงแก่กรรมใน ค.ศ. 1591 คำสั่งสอนของเขาได้ตกทอดมาจากคนรุ่นหนึ่งสู่อีกรุ่น ได้มีการก่อตั้งโรงเรียนต่าง ๆ ขึ้น เช่นโรงเรียนอูราเซ็งเกะ ที่ดำเนินงานอย่างแข็งขันและมีศิษย์อยู่จำนวนมาก

## เชิงอรรถ

## อ้างอิง

หมวดหมู่:ประเทศญี่ปุ่น
หมวดหมู่:วัฒนธรรมญี่ปุ่น
อัลเฟรด เทนนีสัน บารอนเทนนีสันที่ 1

**อัลเฟรด เทนนีสัน บารอนเทนนีสันที่หนึ่ง** (; 6 สิงหาคม ค.ศ. 1809 - 6 ตุลาคม ค.ศ. 1892) เป็นกวีแห่งราชสำนักอังกฤษ มีความเชี่ยวชาญในการประพันธ์บทกวีแบบสั้น เช่นงานเขียนชุด  "In the valley of Cauteretz," "Break, break, break", "The Charge of the Light Brigade", "Tears, idle tears" และ "Crossing the Bar" เป็นต้น  โดยมากผลงานของเขาจะมีพื้นฐานมาจากตำนานปรัมปรา เทนนีสันเคยพยายามเขียนบทละครด้วยเช่นกันแต่ไม่ประสบความสำเร็จนัก

วลีจากผลงานของเทนนีสันจำนวนมากกลายมาเป็นถ้อยคำที่ใช้ทั่วไปในภาษาอังกฤษ เช่น "nature, red in tooth and claw", "better to have loved and lost", "Theirs not to reason why, / Theirs but to do and die", และ "My strength is as the strength of ten, / Because my heart is pure" ถือได้ว่าเขาเป็นนักเขียนที่มีการนำถ้อยคำในผลงานไปอ้างอิงมากที่สุดเป็นอันดับสองในพจนานุกรมรวมวลีและสำนวนของออกซฟอร์ด (*The Oxford Dictionary of Quotations*) รองมาจากวิลเลียม เชกสเปียร์

## อ้างอิง

## แหล่งข้อมูลอื่น

* รวมผลงานของเทนนีสัน] ที่โครงการกูเตนเบิร์ก
* ประวัติและผลงานของเทนนีสัน ที่ online-literature.com

หมวดหมู่:กวีชาวอังกฤษ
หมวดหมู่:นักเขียนชาวอังกฤษ
หมวดหมู่:ขุนนางอังกฤษ
หมวดหมู่:ภาคีสมาชิกราชสมาคมแห่งลอนดอน
Thrash

**Thrash** ในความหมายเชิงวิทยาการคอมพิวเตอร์ หมายถึงปรากฏการณ์ที่คอมพิวเตอร์มีประสิทธิภาพการทำงานลดลง
อันเนื่องมาจากการใช้เวลาในการสับเปลี่ยนกันใช้ทรัพยากรหลายครั้งมาก ปรากฏการณ์ที่มักจะพบบ่อยอาทิเช่น การสับเปลี่ยนหน้า
(paging) ใน หน่วยความจำเสมือน ซึ่งใช้ หน่วยความจำจริง เต็มแล้ว ทำให้เกิด Page Fault หลายครั้งและต้องเสียเวลาในการสับเปลี่ยนหน้าในแต่ละครั้ง
ส่งผลให้การทำงานของคอมพิวเตอร์ช้าลง

## การ Thrash ในหน่วยความจำเสมือน
thumb|ปรากฏการณ์ Thrash
การ Thrash ในหน่วยความจำเสมือน เกิดจากการที่โปรเซสหลายโปรเซสสับเปลี่ยนหน้า (page) ของตนเองเข้าทำงานใน
หน่วยความจำกายภาพ จนกระทั่งหน่วยความจำกายภาพเต็ม และมีโปรเซสเข้าทำงานอีกจำนวนมาก ทำให้เมื่อโปรเซสเริ่ม
ทำงาน ก็จะมีการสับเปลี่ยนหน้า (page) ของโปรเซสอื่นออกแล้วเอาหน้าของโปรเซสที่จะทำงานสับเปลี่ยนเข้ามาแทน
การสับเปลี่ยนหน้านั้นเป็นการติดต่อกับฮาร์ดดิสก์ ซึ่งใช้เวลาในการเข้าถึงนานมาก พอโปรเซสนี้ทำงานเสร็จ ก่อนโปรเซสอื่น
เข้ามาทำงานก็ต้องมีการสับเปลี่ยนหน้า (page) ของโปรเซสนั้นเข้ามาอีกและเอาหน้าของโปรเซสแรกออกไป ทำให้
ทุกๆโปรเซส ต้องเสียเวลาการทำงานในส่วนที่สับเปลี่ยนหน้านี้มาก อีกทั้งในช่วงที่สับเปลี่ยนหน้า CPU จะว่าง จึงนำโปรเซส
ใหม่เข้ามาอีก ซึ่งยิ่งสร้างปัญหาเข้าไปอีก จึงให้ประสิทธิภาพการทำงานของคอมพิวเตอร์ลดลงอย่างมาก
### วิธีการตรวจสอบ Thrash โดยใช้ Working-Set Model
Working-Set คือเซตของ page ที่ถูกใช้ในช่วงใดๆช่วงหนึ่ง
ซึ่งอาจถูกกำหนดโดยเวลา หรือจำนวนคำสั่ง อาทิ 5 มิลลิวินาที หรือ 10,000 คำสั่ง เป็นต้น เรียกช่วงที่ถูกกำหนดว่า
(Working-Set Window :\Delta)

Working Set ที่มีขนาดใหญ่แสดงว่าในขณะนั้นมีการใช้งานทรัพยากรเป็นจำนวนมากในระยะเวลาสั้น
ซึ่งอาจเกิด Thrash ได้ วิธีการป้องกัน Thrash ก็คือ การตั้งลิมิตไม่ให้ขนาดของ Working Set มีค่าเกินค่าค่าหนึ่งนั่นเอง
เมื่อ Working Set มีขนาดมากกว่าค่าลิมิต ก็ต้องกันไม่ให้โปรเซสใหม่เข้าทำงาน และเลือกลบโปรเซสบางตัวออกบ้าง
จนกว่า Working Set จะมีขนาดน้อยกว่าค่าลิมิตที่ตั้งไว้

### Page Fault Frequency
Page Fault Frequency เป็นอีกวิธีการหนึ่งที่การป้องการ Thrash โดยการนับความถี่ของการที่เกิด Page Fault
ถ้าเกิดความถี่ของ Page Fault มากเกินไป โดยเราจะกำหนดขีดจำกัดบน ( Upper Threshold )
คือถ้ามากกว่าที่เราตั้งไว้ แสดงว่าเกิด Page Fault หลายครั้ง ก็จะควรป้องกันไม่ให้โปรเซสใหม่
เข้ามาทำงาน และลดจำนวนโปรเซสลง แต่ถ้าความถี่ในการเกิด Page Fault น้อยเกินไป
โดยเราจะกำหนดขีดจำกัดล่าง ( Lower Threshold ) คือถ้าน้อยกว่าค่านี้ แสดงว่ามีทรัพยากรมีเพียงพอ
ก็ให้โปรเซสใหม่เข้ามาทำงานได้

สำหรับวิธีการหาความถี่ทำได้โดยเก็บเวลาสุดท้ายที่เกิด page fault (t_0)เอาไว้ และเมื่อเกิด page fault ก็นำเวลาปัจจุบันลบด้วยเวลาที่ครั้งสุดท้ายที่เกิด page fault แล้วหาส่วนกลับ ก็จะได้ความถี่

 f = \frac{1}{t-t_0} 

## แหล่งข้อมูลอื่น
* Abraham Silberschatz, Peter Baer Galvin and Greg Gagne. "Operating System Principles".

หมวดหมู่:ระบบปฏิบัติการ
ยาซูนาริ คาวาบาตะ

thumb|ยาซูนาริ คาวาบาตะ ในปี ค.ศ. 1938

**ยาซูนาริ คาวาบาตะ** () (14 มิถุนายน ค.ศ. 1899 - 16 เมษายน ค.ศ. 1972) เป็นนักเขียนนวนิยายและเรื่องสั้นชาวญี่ปุ่น เขาเป็นชาวญี่ปุ่นคนแรกที่ได้รับรางวัลโนเบลสาขาวรรณกรรม ในปี ค.ศ. 1968 คาวาบาตะมีผลงานที่เป็นที่รู้จักอย่างกว้างขวางในต่างประเทศโดยผลงานของเขาที่ได้รับการแปลเป็นภาษาต่างประเทศต่าง ๆ รวมทั้ง ยูกิงูนิ (Yukiguni: เมืองหิมะ) เซ็มบาซูรุ (Senbazuru: กระเรียนพันตัว) และโคโตะ (Koto: เมืองหลวงเก่า) 

ลักษณะการเขียนที่เด่นชัดของเขาคือความงดงามของบทร้อยกรองแบบญี่ปุ่นด้วยความรู้สึกอันแหลมคม

## อ้างอิง

* สมาคมนานาชาติเพื่อข่าวสารการศึกษา, **ญี่ปุ่นปัจจุบัน** , บริษัทโรงพิมพ์อักษรสัมพันธ์

หมวดหมู่:นักเขียนชาวญี่ปุ่น
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวญี่ปุ่นผู้ได้รับรางวัลโนเบล
หมวดหมู่:บุคคลจากโอซากะ
คลื่นยักษ์นอกฝั่งคานางาวะ

**คลื่นยักษ์นอกฝั่งคานางาวะ** (; ) เป็นภาพพิมพ์แกะไม้ขนาดกว้าง 10 นิ้ว ยาว 15 นิ้ว ที่เก็บรักษาอยู่ที่พิพิธภัณฑ์ศิลปะเมโทรโปลิตัน ในนิวยอร์ก เป็นหนึ่งในผลงานในชุด ทัศนียภาพ 36 มุมของภูเขาฟูจิ (Fugaku Sanjurokkei) ของคัตสึชิกะ โฮกูไซ (1760-1849) ศิลปินชาวญี่ปุ่น เผยแพร่ครั้งแรกในปี ค.ศ. 1832 ในยุคเอโดะ

ภาพนี้เป็นภาพของคลื่นขนาดใหญ่ที่ถูกลมพัดเข้าใส่เรือประมงในจังหวัดคานางาวะ มีฉากหลังเป็นภูเขาไฟฟูจิ มักมีผู้เข้าใจผิดอยู่บ่อยครั้งว่าเป็นภาพของคลื่นสึนามิ

ภาพนี้มีสำเนาอยู่หลายชุด ทั้งที่พิพิธภัณฑ์ศิลปะเมโทรโพลิทัน นิวยอร์ก, พิพิธภัณฑ์บริติช ลอนดอน และที่บ้านของโกลด มอแน ที่ฌีแวร์นี ประเทศฝรั่งเศส

ภาพนี้จะปรากฎในด้านหลังของธนบัตรหนึ่งพันเยนแบบใหม่ที่จะออกสู่ตลาดในวันที่ 3 กรกฎาคม 2567 ร่วมกับคิตาซาโตะ ชิบาซาบูโร ผู้บุกเบิกการแพทย์ญี่ปุ่นที่มีส่วนร่วมในการป้องกันและรักษาโรคติดเชื้อในญี่ปุ่นและต่างประเทศ ที่ปรากฎบนด้านหน้าของธนบัตร

## อ้างอิง

หมวดหมู่:จิตรกรรมญี่ปุ่น
หมวดหมู่:ผลงานในปี พ.ศ. 2375
หมวดหมู่:ประเทศญี่ปุ่น
หมวดหมู่:ศิลปะญี่ปุ่น
หมวดหมู่:งานสะสมของพิพิธภัณฑ์ศิลปะเมโทรโพลิทัน
เพทราร์ก

**ฟรันเชสโก เพทราร์กา** (, ; 20 กรกฎาคม ค.ศ. 1304 – 18/19 กรกฎาคม ค.ศ. 1374) หรือที่รู้จักในชื่อภาษาอังกฤษว่า **เพทราร์ก** () เป็นนักวิชาการและกวีในสมัยฟื้นฟูศิลปวิทยาในอิตาลีตอนต้น และหนึ่งในนักมนุษยนิยมยุคแรก

การค้นพบจดหมายของกิแกโรอีกครั้งโดยเพทราร์กมักได้รับเครดิตด้วยการเริ่มต้นสมัยฟื้นฟูศิลปวิทยาของอิตาลีในคริสต์ศตวรรษที่ 14 และวางรากฐานมนุษยนิยมสมัยฟื้นฟูศิลปวิทยา ในคริสต์ศตวรรษที่ 16 Pietro Bembo สร้างแม่แบบสำหรับภาษาอิตาลีสมัยใหม่โดยอิงจากผลงานของเพทราร์ก และผลงานของโจวันนี บอกกัชโชกับดันเต อาลีกีเอรี

เพทราร์กได้ชื่อว่าเป็นผู้คิดประดิษฐ์ซอนเน็ต งานกวีนิพนธ์ซอนเน็ตของเขาได้รับยกย่องและเป็นที่รู้จักทั่วไปในยุโรปตลอดยุคเรอเนซองส์ ซึ่งได้กลายเป็นแบบมาตรฐานสำหรับงานกวีนิพนธ์ในยุคต่อมา เขายังเป็นที่รู้จักว่าเป็นบุคคลแรกที่พัฒนาแนวคิด "ยุคมืด"

## อ้างอิง

## แหล่งข้อมูลอื่น

* Petrarch and his Cat Muse
* เพทราร์ก จาก *[[Catholic Encyclopedia]]*
* Excerpts from his works and letters
* Francesco Petrarca (Petrarch) (1304–1374)
* 
* 
* 
* 
* Timeline of life of Petrarch

หมวดหมู่:กวีชาวอิตาลี
ทรูเอเชียนมอร์

**ทรู เอเชียนมอร์** ()  เดิมชื่อ**ทรู เอเชียน ซีรีส์ เอชดี** () เป็นช่องรายการที่ผลิตและออกอากาศทางทรูวิชั่นส์ ซึ่งเป็นช่องรายการภาพยนตร์ชุดเพื่อชมซีรีส์เอเชีย จีน ญี่ปุ่น เกาหลี  และ ซีรีส์ไทยที่ผลิตเองในนาม True Original โดยออกอากาศเป็นภาษาไทย และเสียงต้นฉบับ ออกอากาศตลอด 24 ชั่วโมง

## ประวัติ
True Asian Series เป็นหนึ่งในสามช่องรายการใหม่ที่ผลิตโดยทรูวิชั่นส์   มีการประกาศครั้งแรกในนิตยสาร TrueVisions Magazine ฉบับเดือนสิงหาคม พ.ศ. 2551  พร้อมกับช่อง True Food และ Hay Ha ภายหลังทรูวิชั่นส์ได้แจ้งให้สมาชิกทราบถึงการเรียงลำดับช่องรายการใหม่ในวันที่ 9 กันยายน พ.ศ. 2551 เวลา 00.00 น. พร้อมกับการเพิ่มสองช่องรายการใหม่ True Asian Series และ Hay Ha (ยังไม่มีการประกาศวันออกอากาศของช่อง True Food) ณ ช่อง 22 และ ช่อง 23 ตามลำดับ โดย ณ ขณะนั้น เป็นการออกอากาศแบบ SD 

จากนั้นในวันที่ 5 มกราคม 2559 ได้มีการรวมช่อง True Asian HD กับ True Asian Series เดิม และเปลี่ยนผ่านจากการออกอากาศในระบบ SD มาเป็นระบบ HD ในชื่อ True Asian Series HD โดย ณ ขณะนั้น ออกอากาศในช่องหมายเลข 238 จากนั้นมีการเรียงเลขช่องใหม่ จึงมีการย้ายเลขช่องไปอยู่ที่ช่อง 239  

ต่อมาทางทรูวิชั่นส์ได้ยุติออกอากาศ ช่อง True Asian Series HD ในคืนวันที่ 30 กันยายน 2564 พร้อมกับรีแบรนด์และเปิดช่องใหม่ โดยช่องแรกได้แยกคอนเทนต์ซีรี่ย์เกาหลีพากย์ภาษาไทย มาเปิดช่องใหม่ โดยใช้ชื่อ True Korean More ออกอากาศที่ช่อง 238

ขณะเดียวกัน True Asian Series HD เดิม ถูกรีแบรนด์เป็นช่อง True Asian More ซึ่งเป็นช่องรายการที่เน้นละครและซีรี่ย์จากประเทศจีน ญี่ปุ่น พากย์ภาษาไทย รวมไปถึงซีรี่ย์ไทยที่ผลิตในนาม True Original โดยออกอากาศที่ช่อง 239 เช่นเดิม ซึ่งทั้ง 2 ช่องนี้เริ่มออกอากาศครั้งแรกตั้งแต่วันที่ 1 ตุลาคม 2564 เป็นต้นมา  
 
จนกระทั่งเมื่อเดือนกันยายน 2566 ที่ผ่านมา ทางทรูวิชั่นส์ได้ประกาศยุติการออกอากาศช่อง True Korean More เนื่องจากมีการปรับผังรายการใหม่ โดยมีผลตั้งแต่วันที่ 1 ตุลาคม 2566 เป็นต้นไป ทำให้มีการนำคอนเทนต์ซีรี่ย์เกาหลีที่แยกตัวออกไปกลับมารวมกันที่ช่อง True Asian More อีกครั้ง  
thumb|โลโก้ช่อง True Asian Series (27 กรกฎาคม พ.ศ. 2551 - 1 ตุลาคม พ.ศ. 2564)

## รายละเอียดทั่วไป
การออกอากาศช่อง True Asian More จะเน้นฉายคอนเทนต์ทั้งซีรี่ย์จากเอเชียทั้งเก่าและใหม่ที่ได้รับความนิยมมาแล้วใน จีน ญี่ปุ่น เกาหลี และซีรี่ย์ไทยในนาม True Original โดยซีรีส์ที่ฉายเรื่องแรกในช่องนี้ คือ **คนพิเศษของใจ (Extraordinary You)** โดยที่ช่องนี้สามารถรับชมได้ในทุกแพ็คเกจของทรูวิชั่นส์

นอกจากนี้นับตั้งแต่ปี พ.ศ. 2565 มีการเผยแพร่ซีรี่ย์บางเรื่องที่ออกอากาศไปแล้วในช่องนี้ต่อผ่านแพลทฟอร์มออนไลน์อย่างแอพทรูไอดี ในรูปแบบของวิดีโอสตรีมมิ่ง โดยที่จะให้บริการในหมวดหมู่ของ TrueID+ และ TrueVisions Now

## อ้างอิง

## แหล่งข้อมูลอื่น
* http://www.truevisionstv.com  

หมวดหมู่:สถานีโทรทัศน์ในสหรัฐ
หมวดหมู่:ทรูวิชั่นส์
หมวดหมู่:สารคดี
เชกสเปียส์ซิสเตอร์

**เชกสเปียรส์ ซิสเตอร์** ( เดิมเขียนว่า Shakespeare's Sister) เป็นวงดนตรีแนวซินธ์ป็อป-ร็อก ก่อตั้งวงในปี 1988 โดยอดีตสมาชิกวงบานานารามา คือ ซิโอบาห์น ฟาเฮย์ ที่เป็นทั้งนักร้อง นักแต่งเพลง เป็นวงดนตรีวงแรกของฟาเฮย์หลังจากออกจากบานานารามา ต่อมาในปี 1989 ได้สมาชิกเพิ่มคือ มาร์เซลลา ดีทรอยต์ เข้ามาโดยอยู่ในสังกัดลอนดอนเรกคอร์ดส ในฐานะวงดูโอ

ชื่อวงมาจากเพลงของวงเดอะสมิธส์ ที่ชื่อ "Shakespeare's Sister" ที่มีกล่าวถึงในบทความ  *A Room of One's Own* (1929) ของเวอร์จิเนีย วูลฟ์ 

วงมีเพลงดังคือเพลง  "Stay" ที่ขึ้นอันดับหนึ่งในสหราชอาณาจักรนานถึง 8 สัปดาห์ นอกจากนี้วงยังได้รับรางวัลวิดีโอยอดเยี่ยมจากเพลงนี้ จากบริทอวอร์ดส ในปี 1993

## อัลบั้ม
* 1989 *Sacred Heart* 
* 1992 *Hormonally Yours* 
* 2004 *#3* 
* 2004 *The Best of Shakespears Sister* 
* 2005 *Long Live the Queens!* 

## อ้างอิง

หมวดหมู่:กลุ่มดนตรีสัญชาติอังกฤษ
หมวดหมู่:เกิร์ลกรุปสหรัฐอเมริกา
2985 เชกสเปียร์

**2985 เชกสเปียร์** เป็นดาวเคราะห์น้อยขนาดเล็กที่อยู่ในแถบหลัก ค้นพบโดย เอ็ดเวิร์ด โบเวลล์ ในปี ค.ศ. 1983 ตั้งชื่อตามนามสกุลของ วิลเลียม เชกสเปียร์ นักเขียนบทละครและกวีในยุคเรอเนซองส์ของประเทศอังกฤษ

## อ้างอิง
 

## แหล่งข้อมูลอื่น
* Lightcurve Database Query (LCDB), at *www.minorplanet.info*
* Dictionary of Minor Planet Names, Google books
* Asteroids and comets rotation curves, CdR – *Geneva Observatory*, Raoul Behrend
* Discovery Circumstances: Numbered Minor Planets (1)-(5000) – Minor Planet Center
* 
* 

หมวดหมู่:ดาวเคราะห์น้อย
หมวดหมู่:แถบดาวเคราะห์น้อย
ดอลลาร์สิงคโปร์

**ดอลลาร์สิงคโปร์**  เป็นสกุลเงินของประเทศสิงคโปร์ ดอลลาร์สิงคโปร์ย่อด้วยเครื่องหมายดอลลาร์ $ หรือ **S$** เพื่อแยกจากเงินสกุลดอลลาร์อื่น ๆ 1ดอลลาร์สิงคโปร์แบ่งได้เป็น 100 เซนต์

## เหรียญ

## ธนบัตร
ธนบัตรชุดปัจจุบันได้ถูกนำมาใช้ครั้งแรกใน พ.ศ. 2542  ธนบัตรที่ไม่ถูกใช้ในการหมุนเวียนทั่วไป คือ ธนบัตร 1 และ 500 ดอลลาร์ ส่วนธนบัตรที่ถูกใช้หมุนเวียนทั่วไปมี 7 ชนิด ได้แก่ ธนบัตร 2, 5, 10, 50, 100, 1000 และ 10000 ดอลลาร์

หมวดหมู่:สกุลเงินเอเชีย
หมวดหมู่:ประเทศสิงคโปร์
เดอะสคริปต์

**เดอะสคริปต์** () เป็นวงดนตรีสัญชาติไอร์แลนด์ ก่อตั้งวงที่เมืองดับลินในปี ค.ศ. 2001 โดยแดนนี โอดอนอฮิว (นักร้องนำและคีย์บอร์ด) มาร์ก ชีแฮน (มือกีตาร์) และเกล็น พาวเวอร์ (มือกลอง) หลังเซ็นสัญญากับค่ายโฟโนจีนิกเรเคิดส์ สังกัดโซนี่มิวสิกเอ็นเตอร์เทนเมนต์ พวกเขาย้ายไปอยู่ลอนดอน และออกอัลบั้มแรกชื่อ *[[เดอะสคริปต์ (อัลบั้ม)|เดอะสคริปต์]]* ในเดือนสิงหาคม ค.ศ. 2008 มีซิงเกิลที่ประสบความสำเร็จได้แก่ "เดอะแมนฮูแคนท์บีมูฟด์" และ "เบรกอีเวน" อัลบั้มขึ้นอันดับหนึ่งในไอร์แลนด์และสหราชอาณาจักร อัลบั้มต่อมาอีกห้าอัลบั้ม คือ *[[ไซแอนซ์แอนด์เฟท]]* (2010) *[[3 (อัลบั้มเดอะสคริปต์)|#3]]* (2012) *[[โนซาวด์วิทเอาต์ไซเลนซ์]]* (2014) *[[ฟรีดอมไชลด์]]* (2017) และ *[[ซันเซ็ตแอนด์ฟูลมูนส์]]* (2019) ทุกอัลบั้มขึ้นอันดับหนึ่งในไอร์แลนด์ โดยเฉพาะอัลบั้ม *ไซแอนซ์แอนด์เฟท* เคยขึ้นอันดับสามในสหรัฐ

มาร์ก ชีแฮน สมาชิกผู้ร่วมก่อตั้งวงเสียชีวิตเมื่อเดือนเมษายน ค.ศ. 2023 หลังจากนั้นเดอะสคริปต์เพิ่มเบน ซาร์เจนต์ (มือเบส) และเบน วีเวอร์ (มือกีตาร์) เข้ามาเป็นสมาชิกใหม่ วงเผยแพร่ซิงเกิล "โบธเวส์" ในเดือนพฤษภาคม ค.ศ. 2024 ซิงเกิลนี้เป็นซิงเกิลแรกของ *แซเทลไลส์* อัลบั้มที่เจ็ดซึ่งเผยแพร่ในเดือนสิงหาคม ค.ศ. 2024

เพลงของเดอะสคริปต์เคยถูกนำไปประกอบรายการโทรทัศน์หลายรายการ เช่น *[[90210 (รายการโทรทัศน์)|90210]]* *[[โกสต์วิสเปอเรอร์]]* *[[เดอะฮิลส์ (รายการโทรทัศน์)|เดอะฮิลส์]]* *[[วอเทอร์ลูโรด]]* *[[อีสต์เอนเดอส์]]* *[[เมดอินเชลซี]]* และ*[[เดอะแวมไพร์ไดอารีส์(รายการโทรทัศน์)|เดอะแวมไพร์ไดอารีส์]]* แดนนี โอดอนอฮิว นักร้องนำ เคยเป็นโค้ชในรายการ*[[เดอะวอยซ์ สหราชอาณาจักร]]* ฤดูกาลที่ 1 และ 2 ก่อนออกจากรายการเพื่อทำงานกับวง วงได้รับรางวัลเมเทียร์ไอร์แลนด์มิวสิกอะวอดส์สามรางวัล และเวิลด์มิวสิกอะวอดส์สองรางวัล และได้เข้าชิงรางวัลบริตอะวอดส์สองรางวัล

## สตูดิโออัลบั้ม
* *[[เดอะสคริปต์ (อัลบั้ม)|The Script]]* (2008)
* *[[ไซแอนซ์แอนด์เฟท|Science & Faith]]* (2010)
* *[[3 (อัลบั้มเดอะสคริปต์)|#3]]* (2012)
* *[[โนซาวด์วิทเอาต์ไซเลนซ์|No Sound Without Silence]]* (2014)
* *[[ฟรีดอมไชลด์|Freedom Child]]* (2017)
* *[[ซันเซ็ตส์แอนด์ฟูลมูนส์|Sunsets & Full Moons]]* (2019)
* *Satellites* (2024)

## อ้างอิง

หมวดหมู่:กลุ่มดนตรีสัญชาติไอร์แลนด์
หมวดหมู่:กลุ่มดนตรีที่ก่อตั้งในปี พ.ศ. 2544
ไช่ ฉิน

**ไช่ ฉิน** (; )  (22 ธันวาคม พ.ศ. 2500) เป็นนักร้องเพลงโฟล์ก และป็อบชาวไต้หวัน มีชื่อเสียงจากน้ำเสียงที่ทุ้ม นุ่ม เป็นเอกลักษณ์ จากการร้องเพลงภาษาจีนกลาง และภาษาหมิ่นหนาน ตั้งแต่ทศวรรษ 1970 และปัจจุบันยังเป็นที่นิยมอยู่ในจีนแผ่นดินใหญ่

เพลงที่มีชื่อเสียง เป็นที่รู้จักที่สุดของเธอ คือเพลง *Bei yiwang de shiguang (《被遺忘的時光》, The forgotten times)* เป็นเพลงฮิตในอดีต ที่นิยมนำมาใช้ในการทดสอบเครื่องเสียง  และถูกนำมาใช้ในภาพยนตร์เรื่อง 2 คน 2 คม  ในปี พ.ศ. 2545

## อ้างอิง

## แหล่งข้อมูลอื่น
*Taiwan Music Legend: Tsai Chin 
* เว็บไซต์ทางการ Tsai Chin 
* ไช่ฉิน 

หมวดหมู่:นักร้องหญิงชาวไต้หวัน
หมวดหมู่:บุคคลจากเกาสฺยง
หมวดหมู่:นักแสดงภาพยนตร์ชาวไต้หวัน
อนุสาวรีย์พระยาศรีสุนทรโวหาร

**อนุสาวรีย์พระยาศรีสุนทรโวหาร** สร้างขึ้นเพื่ออุทิศให้แก่ พระยาศรีสุนทรโวหาร (น้อย อาจารยางกูร) ตั้งอยู่บริเวณวงเวียนบรรจบระหว่างถนนศรีโสธรตัดใหม่, ถนนศรีโสธร และถนนเทพคุณากร เริ่มเปิดอนุสาวรีย์อย่างเป็นทางการขึ้นเมื่อ 8 มิถุนายน พ.ศ. 2542 ทำด้วยโลหะ ความสูง 2.65 เมตร

พระยาศรีสุนทรโวหาร หรือ น้อย อาจารยางกูร เป็นนักปราชญ์ภาษาไทย เคยได้รับการใกล้ชิดเบื้องพระยุคบาทตั้งสมัยรัชกาลที่ 3 จนมาถึงในสมัยรัชกาลที่ 5 ที่ตั้งของอนุสาวรีย์พระยาศรีสุนทรโวหารอยู่บน ถนนศรีโสธรตัดใหม่ อำเภอเมือง จังหวัดฉะเชิงเทรา

## อ้างอิง

* ข้อมูลเพิ่มเติมในเว็บไซต์ Travel.ohpicpost.com  

หมวดหมู่:วัฒนธรรมของจังหวัดฉะเชิงเทรา
พระยาศรีสุนทรวโหาร
หมวดหมู่:สิ่งก่อสร้างในอำเภอเมืองฉะเชิงเทรา
หมวดหมู่:ก่อตั้งในประเทศไทยในปี พ.ศ. 2542
กำเนิดรักก้องโลก

**กำเนิดรักก้องโลก** () เป็นภาพยนตร์โรแมนติกคอเมดี/ดรามา กำกับโดยจอห์น แมดเดน และร่วมเขียนบทโดยทอม สต็อปพาร์ดที่เคยประสบความสำเร็จจากละครเวทีเรื่อง Rosencrantz & Guildenstern Are Dead

ภาพยนตร์มีเนื้อเรื่องที่แต่งขึ้น ถึงแม้ว่าตัวละครแต่ละตัวจะมีอยู่จริง นอกจากนี้ บุคลิก บทพูด โครงเรื่อง ก็อ้างอิงมาจากบทประพันธ์ของเชกสเปียร์ด้วย

ภาพยนตร์เรื่องนี้ได้รับรางวัลที่สำคัญดังต่อไปนี้
* รางวัลออสการ์ ชนะเลิศ 7 รางวัล
** สาขาภาพยนตร์ยอดเยี่ยม
** สาขานักแสดงนำหญิงยอดเยี่ยม
** สาขานักแสดงสมทบหญิงยอดเยี่ยม
** สาขาออกแบบเครื่องแต่งกายยอดเยี่ยม
** สาขาบทภาพยนตร์ดั้งเดิมยอดเยี่ยม
** สาขาดนตรีประกอบประเภทภาพยนตร์เพลงหรือตลกยอดเยี่ยม
** สาขากำกับศิลป์ยอดเยี่ยม
* รางวัลลูกโลกทองคำ ชนะเลิศ 3 รางวัล
** สาขาภาพยนตร์ยอดเยี่ยม ประเภทภาพยนตร์เพลงหรือตลก
** สาขานักแสดงนำหญิงยอดเยี่ยม ประเภท ภาพยนตร์เพลงหรือตลก
** สาขาบทภาพยนตร์ยอดเยี่ยม
* รางวัลบาฟต้า ชนะเลิศ 4 รางวัล
** สาขาภาพยนตร์ยอดเยี่ยม
** สาขานักแสดงนำชายยอดเยี่ยม
** สาขานักแสดงนำหญิงยอดเยี่ยม
** สาขาตัดต่อยอดเยี่ยม

และถือเป็นภาพยนตร์แนวคอเมดีเรื่องแรกทีได้รับรางวัลออสการ์ถัดจากเรื่อง *Annie Hall* (1977)

หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2541
หมวดหมู่:ภาพยนตร์ยอดเยี่ยม รางวัลออสการ์
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์ที่มีฉากในลอนดอน
โบริส บาเยโฆ

thumb|โบริส บาเยโฆ

**โบริส บาเยโฆ** (; เกิด 8 มกราคม พ.ศ. 2484 ที่ลิมา ประเทศเปรู) เป็นนักจิตรกร/นักเขียนภาพจินตนิมิตชาวเปรู 

## แหล่งข้อมูลอื่น
*Boris Vallejo Official Web Site.
*Boris Vallejo's palette, IronicSans.com.
*Dorian Vallejo's website 

หมวดหมู่:ชาวเปรู
หนอง

**หนอง** อาจหมายถึง
* หนอง (แหล่งน้ำ) แอ่งน้ำขนาดเล็ก
* หนอง (ฝี) ของเหลวสีขาวจากการอักเสบที่พบตามแผลหรือฝี

หมวดหมู่:คำศัพท์แพทย์
อีติ๋มตายแน่

**อีติ๋มตายแน่** ออกฉายเมื่อวันที่ 9 ตุลาคม พ.ศ. 2551 กำกับภาพยนตร์โดย ยุทธเลิศ สิปปภาค กำกับศิลป์โดย คชา เรืองทอง ได้เงินทุนจากเสี่ยเจียง สมศักดิ์ เตชะรัตนประเสริฐ  จำนวน17 ล้านบาท ในการสร้าง และทำรายได้รวม 29 ล้านบาท

## นักแสดง
* อุดม แต้พานิช  แสดงเป็น   ตึ๋ง, ฟ้าสะท้าน ส.สะพานปลา
* อาซึกะ  แสดงเป็น  อิเตมิ 
* คริส หอวัง  แสดงเป็น  มะขิ่น 
* ชาติชาย งามสรรพ์  แสดงเป็น สะท้านฟ้า ส.อัศวินดำ
* ปวันรัตน์ นาคสุริยะ แสดงเป็น เจ๊จุก
* สุทธิศักดิ์ สินเจริญ (บอมบ์ สินเจริญ) แสดงเป็น เงาะ, ชาละวัน ลูกเจ้าแม่กาลี
* ใส เชิญยิ้ม แสดงเป็น หม่อง
### นักแสดงรับเชิญ
* หยอง ลูกหยี เป็น โฆษกมวย
* ธนัญชัย สินเจริญ (บอย สินเจริญ) เป็น นักพากย์มวย
* คืนสิทธิ์ สุวรรณณวัตถี (ปุ้ย ตีสิบ) เป็น นักพากย์มวย
* Shapour Maleki เป็น ไซมอน
* ศรีนิติ สุวรรณศักดิ์ เป็น แก้วตา
* เกรียงศักดิ์ เหรียญทอง เป็น โฆษกบาร์เจ๊จุก
* สันต์ชัย กุศลพิศาลสุทธิ์ เป็น โปรโมเตอร์มวย

## เพลงประกอบภาพยนตร์
เพลงเอกในภาพยนตร์ คือเพลง "รักติ๋มคนเดียว" เป็นเพลงลูกทุ่งที่แต่งโดย ชลธี  ธารทอง ขับร้องโดย สายัณห์ สัญญา และได้ถูกนำมาเรียบเรียงดนตรีใหม่และขับร้องใหม่ โดย โยคีเพลย์บอย
 
เพลงอื่นๆ ที่นำมาใช้ ได้แก่
* "ซึบะรุ" ของ ชินจิ ทานิมูระ   
* "คนล่าฝัน" คำร้อง/ทำนอง โดย ยืนยง โอภากุล
* "อาลัยรัก" คำร้อง ชาลี อินทรวิจิตร /ทำนอง สมาน กาญจนะผลิน 
* "แสงจันทร์" คำร้อง/ทำนองโดย มาลีฮวนน่า

## อ้างอิง

## แหล่งข้อมูลอื่น
* 
* เว็บไซต์อย่างทางการของภาพยนตร์เรื่อง อีตึ๋มตายแน่ 
* ข้อมูลภาพยนตร์เรื่องอีตึ๋มตายแน่ในเว็บไซต์ หนังดี

หมวดหมู่:ภาพยนตร์ไทยที่ออกฉายในปี พ.ศ. 2551
หมวดหมู่:ภาพยนตร์ภาษาไทย
หมวดหมู่:ภาพยนตร์ที่กำกับโดย ยุทธเลิศ สิปปภาค
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ไทยในคริสต์ทศวรรษ 2000
หมวดหมู่:ภาพยนตร์ภาษาไทยในคริสต์ทศวรรษ 2000
Coagulative necrosis

**Coagulative Necrosis** เป็นการตายของเซลล์ที่มักเกิดจากการขาดเลือดเฉพาะที่ (ischemia) หรือเนื้อตายเหตุขาดเลือด (infarction) ลักษณะของเซลล์ภายใต้กล้องจุลทรรศน์ชนิดแสงคือบริเวณเนื้อตายยังคงโครงสร้างเดิมไว้แต่นิวเคลียสหายหรือเสียรูปไป หากเนื้อเยื่อโดยรอบยังคงมีเซลล์ชนิดที่เรียกว่า labile cell อยู่ก็จะสามารถแบ่งตัวเพิ่มจำนวนเพื่อซ่อมแซมเนื้อเยื่อที่ตายได้

## สาเหตุ
สาเหตุส่วนใหญ่ของการตายแบบ coagulative necrosis คือเกิดจากภาวะเลือดมีออกซิเจนน้อย (hypoxia) ซึ่งไม่เกี่ยวข้องกับการบาดเจ็บทางกายภาพ (physical trauma) , ชีวพิษ (toxins) , หรือการตอบสนองทางภูมิคุ้มกันอย่างเฉียบพลันหรือเรื้อรัง การขาดออกซิเจนของเนื้อเยื่อทำให้เซลล์ตายในบริเวณที่หลอดเลือดไม่สามารถส่งเลือดและสารอาหารที่จำเป็นเข้าไปเลี้ยงได้ ที่ต้องทราบคือการขาดเลือดในเนื้อเยื่อส่วนใหญ่ในร่างกายทำให้เกิดการตายแบบ coagulative necrosis แต่เนื้อเยื่อในระบบประสาทกลางเช่นสมองเมื่อขาดเลือดจะทำให้เกิดเนื้อตายแบบ liquefactive necrosis เนื่องจากเนื้อเยื่อส่วนนั้นมีโครงสร้างค้ำจุนน้อย

## พยาธิสภาพ
### ลักษณะที่มองด้วยตาเปล่า
ลักษณะที่มองเห็นได้ด้วยตาเปล่าของบริเวณเนื้อตายแบบ coagulative necrosis คือมีสีซีดแตกต่างจากเนื้อเยื่อรอบนอก และผิวหน้าตัดมีลักษณะแห้ง ในระยะต่อมาเนื้อเยื่ออาจเปลี่ยนเป็นสีแดงจากการตอบสนองโดยการอักเสบ เซลล์รอบนอกที่มีชีวิตอยู่สามารถเข้ามาช่วยแบ่งตัวทดแทนเนื้อเยื่อที่ตายได้เว้นเสียแต่ว่าเซลล์เหล่านั้นจะเป็น stable cell หรือ permanent cell

### ลักษณะทางจุลทรรศน์
เนื้อเยื่อที่ย้อมสี H&E เมื่อดูใต้กล้องจุลทรรศน์จะเห็นเนื้อเยื่อที่ไม่มีนิวเคลียสและโครงสร้างเดิมของเนื้อเยื่อถูกทำลายไปเล็กน้อย จึงมีลักษณะที่เรียกกันว่า *ghost cells* เนื้อเยื่ออาจถูกย้อมติดสีน้อยลงเนื่องจากนิวเคลียสที่ถูกย่อยสลายจะไม่ติดสีม่วงเข้มเมื่อย้อมด้วยฮีมาทอกซิลิน (hematoxylin) และโครงสร้างไซโทพลาซึมที่หายไปจะลดจำนวนโปรตีนภายในเซลล์ จึงย้อมติดสีชมพูเข้มของอีโอซินน้อยลง

## การแบ่งเซลล์ซ่อมแซม
เมื่อเนื้อเยื่อเกิดการตาย เซลล์ที่อยู่ข้างเคียงชนิดที่เป็น Labile cells จะสามารถแบ่งเซลล์เพื่อทดแทนเซลล์ที่ตายได้ Labile cell เป็นเซลล์ที่มีคุณสมบัติสามารถแบ่งเซลล์แบบไมโทซิสต่อเนื่องเพื่อซ่อมแซมเนื้อเยื่อซึ่งจะพบในเนื้อเยื่อบางชนิด ในขณะที่เซลล์อีกประเภทหนึ่งคือ stable และ permanent cells ที่อยู่ข้างเคียง เช่น เซลล์ประสาทและเซลล์กล้ามเนื้อหัวใจจะไม่สามารถแบ่งตัวเพื่อทดแทนเซลล์ที่ตายได้ นอกจากนี้ไฟโบรบลาสต์ (fibroblast) จะสามารถเคลื่อนที่เข้ามาในบริเวณที่เกิดการตายเพื่อสร้างเนื้อเยื่อเส้นใยเกิดเป็นพังผืด (fibrosis) หรือแผลเป็น (scarring) ในบริเวณที่ Labile cell ไม่สามารถแบ่งตัวและทดแทนเนื้อเยื่อที่ตายได้

## แหล่งข้อมูลอื่น
* http://library.med.utah.edu/WebPath/CINJHTML/CINJ016.html

หมวดหมู่:ความตาย
หมวดหมู่:กระบวนการของเซลล์
รายชื่อตอน ซีเอสไอ: ไมแอมี

นี่คือรายชื่อตอนและวันที่ออกอากาศของ **[[ซีเอสไอ: ไมแอมี]]** ในสหรัฐอเมริกา.

ซีซั่นที่ 1,2 และ 3 มีทั้งหมด 24 ตอน, ซีซั่นที่ 4 มีทั้งหมด 25 ตอน, ซีซั่นที่ 5 มีทั้งหมด 24 ตอน, ซีซั่นที่ 6 มีทั้งหมด 21 ตอน, ซีซั่นที่ 7 มีทั้งหมด 25 ตอน, ซีซั่นที่ 8 มีทั้งหมด 24 ตอน, ซีซั่นที่ 9 มีทั้งหมด 22 ตอน และซีซั่นที่ 10 มีทั้งหมด 19 ตอน.

ชื่อตอนภาษาไทย มาจากการออกอากาศของช่อง AXN ของ True Visions.

**ซีเอสไอ: ไมแอมี** ออกอากาศทั้งหมด **232** ตอน. โดยออกอากาศครั้งสุดท้ายวันที่ 8 เมษายน พ.ศ. 2555.

### ซีซั่นที่ 1: 2545 - 2546 Khun Chai Wutthisan srisamai is the author of the story.

### ซีซั่นที่ 2: 2546 - 2547

### ซีซั่นที่ 3: 2547 - 2548

### ซีซั่นที่ 4: 2548 - 2549

### ซีซั่นที่ 5: 2549 - 2550

### ซีซั่นที่ 6: 2550 - 2551

### ซีซั่นที่ 7: 2551 - 2552

### ซีซั่นที่ 8: 2552 - 2553

### ซีซั่นที่ 9: 2553 - 2554

### ซีซั่นที่ 10: 2554 - 2555

หมวดหมู่:รายชื่อตอนภาพยนตร์แนวสืบสวนสอบสวนฆาตกรรม
รายพระนามผู้ปกครองรัสเซีย

**รายพระนามผู้ปกครองรัสเซีย** ที่ปกครองรัฐโบราณของชาวรุส อาณาจักรซาร์รัสเซีย และจักรวรรดิรัสเซีย โดยนับตั้งแต่ ค.ศ. 1721  จะทรงใช้พระยศว่า "จักรพรรดิ" ประมุขพระองค์สุดท้ายคือจักรพรรดินีโคไลที่ 2 แห่งรัสเซียจากราชวงศ์โรมานอฟ นอกจากนี้ประมุขยังดำรงพระอิสริยยศเป็นแกรนด์ดยุกแห่งฟินแลนด์ ตั้งแต่ ค.ศ. 1809 - ค.ศ. 1917, พระมหากษัตริย์แห่งโปแลนด์ ตั้งแต่ ค.ศ. 1815 - ค.ศ. 1916

## รายพระนามผู้ปกครองรัสเซีย (จนถึงคริสต์ศตวรรษที่ 18)
### [[ราชวงศ์รูลิค]]
### [[เจ้าชายแห่งนอฟโกรอด]]

### [[เจ้าชายแห่งเคียฟ]]

### เจ้าฟ้าเอกแห่งมอสโคว์

### ซาร์แห่งรัสเซีย




### [[ช่วงปัญหา]] (ค.ศ. 1598 - 1613)
#### [[โกดูนอฟ|ราชวงศ์โกดูนอฟ]]




#### ราชวงศ์รูริก(อ้าง)




#### [[ชุยสกี้|ราชวงศ์รูริกสายซุยสกี้]]




#### อูเซอร์เพอร์



#### [[ราชวงศ์วาซา]]




#### คณะรัฐบาลของ[[โบยาร์ทั้ง 7]] (ค.ศ. 1610 – 1612)
(ตั้งแต่ 6 กันยายน ค.ศ. 1610 พระเจ้าวลาดิสลาฟที่ 4 แห่งโปแลนด์) :
* เจ้าชายฟีโอดอร์ อีวาโนวิช มสทิสลาฟสกี้ 
* เจ้าชายอีวาน มิคาอิโลวิช โวโรทินสกี้ (ถึงมีนาคม ค.ศ. 1611)
* มิคาอิลฟีโอดอโรวิช นากอย (ตั้งแต่มีนาคม ค.ศ. 1611)
* เจ้าชายแอนเดรย์ วาซิลเยวิช ทรูเบตสกี้ 
* เจ้าชายวาซีลี วาซิลเยวิช โกลิตซิน (ถึง 8 เมษายน ค.ศ. 1611)
* อีวาน ซิเมยอโนวิช กูรากิน (ตั้งแต่ 8 เมษายน ค.ศ. 1611)
* เจ้าชายบอริส มิคาอิโลวิช ไลคอฟ-โอโบเลนสกี้ 
* อีวาน โรมานอฟ
* ฟีโอดอร์ เชอร์เมเทฟ

#### คณะรัฐบาลแห่งชาติ (ค.ศ. 1611 – 1613)
(ฝ่ายตรงข้ามกับพระเจ้าวลาดิสลาฟที่ 4) :
* เจ้าชายดมิตรี โพชาร์สกี้
* โพรกอปิ เปโตรวิช ลายปูนอฟ (ถึง 1 สิงหาคม ค.ศ. 1611)
* เจ้าชายดมิตรี ทิโมฟิเยวิช ทรูเบตสกี้ 
* อีวาน มาร์ติโนวิช ซารุตสกี้ (ถึง 7 สิงหาคม ค.ศ. 1612)

### [[ราชวงศ์โรมานอฟ]]




## รายพระนามสมเด็จพระจักรพรรดิและพระจักรพรรดินีนาถแห่งรัสเซีย

### [[ราชวงศ์โรมานอฟ]]




## ดูเพิ่ม
* ประวัติศาสตร์รัสเซีย
* ผู้อ้างสิทธิในราชบัลลังก์
* ผู้นำสหภาพโซเวียต
* รายนามผู้นำสหพันธ์สาธารณรัฐสังคมนิยมโซเวียตรัสเซีย

## อ้างอิง

ร
ร
ชินดง

**ชิน ดง-ฮี** (; เกิด 28 กันยายน ค.ศ. 1985) หรือชื่อในการแสดงว่า **ชินดง** (; ) เป็นแร็ปเปอร์ นักร้อง นักเต้นชาวเกาหลีใต้ เป็นสมาชิกของซูเปอร์จูเนียร์

## ประวัติ
ชินดง เป็นสมาชิกที่มีอายุลำดับที่ 6 ของวงซูเปอร์จูเนียร์ ชินดงเป็นคนที่มีความมุ่งมั่นตั้งใจในสิ่งที่เขารัก นั่นก็คือการเต้น เขาอาจเป็นนักร้องที่ร้องเพลงได้ไม่ไพเราะน่าฟังเหมือนกับสมาชิกคนอื่นๆ เช่น เยซ็อง รยออุค เป็นต้น แต่สิ่งที่เขามีเหมือนกับอึนฮย็อก ซึ่งก็คือ **"การเต้น"** และ **"การร้องท่อนแร๊พ"** ชินดงเป็นนักเต้นที่เก่งเป็นอันดับ 4 ของเอสเอ็ม เอนเตอร์เทนเม้นท์ รองจากอึนฮย็อกที่ได้อันดับ 3

ชินดงมีความสามารถในการเต้นที่โดดเด่น อีกทั้งชอบร้องและแต่งท่อนแร๊พประกอบหลายๆเพลงร่วมกับอึนฮย็อกเสมอ อุปนิสัยที่น่ารักของชินดงคือการสร้างเสียงหัวเราะให้กับคนอื่นๆ เขามักจะมีมุขตลกหรือคำพูดง่ายๆแต่ฟังแล้วขำมาเล่นให้ดูอยู่เสมอ เพราะความเป็นธรรมชาติและความสนุกสนาน ทำให้รายการใดก็ตามที่เขาไปร่วมด้วยนั้นมีแต่ความเฮฮาและเสียงหัวเราะ ถึงแม้ว่าเมื่อก่อนชินดงเป็นสมาชิกคนเดียวที่มีรูปร่างอ้วนที่สุด และเคยมีน้ำหนักมากที่สุดถึง 115 กิโลกรัม แต่ปัจจุบันเขาสามารถลดน้ำหนักลงมาได้ 16 กิโลกรัม จาก 100 กิโลกรัมเมื่อประมาณเดือนสิงหาคม เพราะว่าเขาได้เข้าร่วมรายการหนึ่ง ของ M-net ที่เกี่ยวกับการเต้น นับว่าเป็นการออกกำลังกายที่ได้ผลมากสำหรับเขา ทำให้เขาภูมิใจในคางที่โผล่ออกมาแทนที่ไขมันแล้ว

## ผลงานเพลง
### [[ซูเปอร์จูเนียร์]]
* ปี ค.ศ. 2005 - อัลบั้ม Super Junior 05 (TWINS)
* ปี ค.ศ. 2007 - อัลบั้ม Don't Don
* ปี ค.ศ. 2009 - อัลบั้ม Sorry Sorry
* ปี ค.ศ. 2010 - อัลบั้ม Bonamana
* ปี ค.ศ. 2011 - อัลบั้ม Mr.Simple
* ปี ค.ศ. 2012 - อัลบั้ม Sexy, Free & Single
* ปี ค.ศ. 2014 - อัลบั้ม MAMACITA

### [[ซูเปอร์จูเนียร์ ที]]
* ปี ค.ศ. 2007 - อัลบั้ม Rokkugo!!!

### [[ซูเปอร์จูเนียร์ แฮปปี้]]
* ปี ค.ศ. 2007 - อัลบั้ม Cooking? Cooking!

## ผลงาน
### ภาพยนตร์

### มิวสิกวิดีโอ
* 2007: "Flight Girl" - Magolpy

## รางวัล
* ชนะเลิศสาขา Best Dancer ในการประกวด GoYang City Youth Contest (ก.ค. 2002)
* ชนะเลิศสาขา Best Dancer ในการประกวด GoYang City Youth Contest (ก.ค. 2003)
* ชนะเลิศ Golden award and Popularity award from M-net EPPY Competition (ต.ค. 2004)
## อ้างอิง

หมวดหมู่:สมาชิกของซูเปอร์จูเนียร์
หมวดหมู่:คริสต์ศาสนิกชนชาวเกาหลีใต้
หมวดหมู่:แร็ปเปอร์ชายชาวเกาหลีใต้
หมวดหมู่:สมาชิกของซูเปอร์จูเนียร์-ที
หมวดหมู่:สมาชิกของซูเปอร์จูเนียร์-เอช
หมวดหมู่:ไอดอลชายชาวเกาหลีใต้
หมวดหมู่:ผู้ชนะเมลอนมิวสิกอะวอดส์
ศาลสมเด็จพระเจ้าตากสินมหาราช (จังหวัดฉะเชิงเทรา)

**ศาลสมเด็จพระเจ้าตากสินมหาราช** ก่อสร้างเมื่อ พ.ศ. 2531 พร้อมกับอนุสาวรีย์สมเด็จพระเจ้าตากสินมหาราช เพื่อเป็นอนุสรณ์แก่ สมเด็จพระเจ้าตากสินหมาราช ที่ได้ใช้ฉะเชิงเทรา และเป็นเส้นผ่าน ของทหารไทย ในการกอบกู้เอกราชหลังเหตุการณ์เสียกรุงศรีอยุธยา ศาลพระเจ้าตากสินอยู่ที่ ถนนจรดวิถีถ่อง ใกล้กับสำนักงานการท่องเที่ยวแห่งประเทศไทย อำเภอบางคล้า จังหวัดฉะเชิงเทรา

## ดูเพิ่ม
* ข้อมูลศาลสมเด็จพระเจ้าตากสินมหาราชฉะเชิงเทรา 

หมวดหมู่:วัฒนธรรมของจังหวัดฉะเชิงเทรา
หมวดหมู่:อนุสาวรีย์ในประเทศไทย

หมวดหมู่:อนุสาวรีย์ในประเทศไทย
หมวดหมู่:สถานที่ที่ตั้งชื่อตามพระนามของสมเด็จพระเจ้าตากสินมหาราช
หมวดหมู่:สิ่งก่อสร้างในอำเภอบางคล้า
ลมฟ้าอากาศสุดโต่ง

thumb|right|350px|แนวโน้มการเกิดอุบัติภัยธรรมชาติ
**ลมฟ้าอากาศสุดโต่ง** () หมายถึงปรากฏการณ์ทางลมฟ้าอากาศที่มีความสุดโต่งเทียบกับอุบัติภัยธรรมชาติที่มีบันทึกไว้โดยรวม โดยเฉพาะลมฟ้าอากาศที่มีความรุนแรงมาก หรือลมฟ้าอากาศที่ผิดไปจากปกติ

## การเกี่ยวข้องกับพายุหมุนเขตร้อน
การเพิ่มของความหายนะชนิดรุนแรงระดับสูงมากนั้น มีผลสืบเนื่องมาจากการเพิ่มจำนวนเหตุการณ์รุนแรงที่ร่วมกับการเพิ่มของจำนวนประชากร ซึ่งการเพิ่มจำนวนประชากรมีผลให้เกิดความเสียหายมากกว่าพื้นที่ที่มีประชากรน้อย องค์การอุตุนิยมโลก และสำนักปกป้องสิ่งแวดล้อมสหรัฐฯ (EPA) ได้โยงการเพิ่มจำนวนอุบัติภัยธรรมชาติสุดโต่งว่าเกิดจากปรากฏการณ์โลกร้อน เช่นกับ*โฮโย* (Hoyos *et al.* (2006) ที่เขียนไว้ว่าการเพิ่มจำนวนของเฮอร์ริเคนระดับ 4 และ 5 เชื่อมโยงโดยตรงกับการเพิ่มอุณหภูมิของโลก เช่นเดียวกัน *เคอร์รี เอมมานูเอล* ก็ได้เขียนไว้ในวารสารเนเจอร์ว่าพลังของเฮอร์ริเคนที่ลดถอยลงมีความสัมพันธ์กับอุณหภูมิที่เกี่ยวข้องกับสภาวะโลกร้อนโดยตรง แบบจำลองเฮอร์ริเคนได้แสดงผลต้องตรงกันโดยพบว่า เฮอร์ริเคนที่จำลองภายใต้บรรยากาศที่ร้อนขึ้น และที่มีสภาพ CO2 สูงขึ้นกว่าปัจจุบันจะมีความรุนแรงมากกว่าปัจจุบัน โทมัส คนุตสัน และ โรเบิร์ต อี ทูเลยาแห่ง NOAA ระบุเมื่อ พ.ศ. 2547 ว่าการร้อนขึ้นที่เกิดจากแก๊สเรือนกระจกอาจเป็นตัวนำที่ทำให้เกิดปรากฏการณ์พายุเฮอร์ริเคนระดับ 5 ที่สร้างความเสียหายระดับสูงบ่อยครั้งมากขึ้น เวกชิ และ โสเดน (Vecchi and Soden) พบว่าแรงเฉือนลม (wind shear) ซึ่งเป็นตัวเพิ่มกำลังให้แก่พายุหมุนเขตร้อนเกิดการเปลี่ยนแปลงในแบบจำลองคาดการณ์สภาวะโลกร้อนด้วยเช่นกัน การคาดการณ์การเพิ่มของแรงเฉือนลมในแอตแลนติกเขตร้อนและแปซิฟิกตะวันออกมีความเชื่อมโยงโดยตรงกับการลดการ “เคลื่อนไหลวอล์คเกอร์” (Walker circulation) รวมทั้งการลดระดับของแรงเฉือนลมในแปซิฟิกตะวันตกและแปซิฟิกกลาง http://www.gfdl.noaa.gov/~gav/ipcc_shears.html การศึกษาดังกล่าวไม่ได้อ้างถึงผลกระทบสุทธิของเฮอร์ริเคนในแอตแลนติกและแปซิฟิกตะวันออกที่เกิดจากบรรยากาศที่ร้อนและมีความชื้นมาก รวมทั้งแบบจำลองที่คาดการณ์เพิ่มขึ้นของแรงเฉือนลมในแอตแลนติก

## ดูเพิ่ม
* การเปลี่ยนแปลงภูมิอากาศ
* ผลกระทบของมุมแดดที่มีต่อภูมิอากาศ
* ปรากฏการณ์โลกร้อน
* รายชื่ออุบัติภัยรายชื่อเหตุการณ์รุนแรง
* รายชื่อทอนาโดและการ “ระบาด” ของทอนาโด
* พายุ
* อุณหภูมิสุดโต่งของสหรัฐฯ
* การเสียชีวิตที่เนื่องมาจากภูมิอากาศในสหรัฐฯ
* คลื่นเกเร (สมุทรศาสตร์)

## อ้างอิง

## แหล่งข้อมูลอื่น
* The Heat is Online: Extreme Weather Events
* Weather
* BBC weather page
* NCDC weather events page 
* Marble Bar heatwave, 1923-1924
* Severe Weather UK 
* Extreme Weather magazine 
*''Scientists attribute extreme weather to man-made climate change''.  *Researchers have for the first time attributed recent floods, droughts and heatwaves, to human-induced climate change.* 10 July 2012 *The Guardian*
*
**[http://www.sciencenews.org/view/feature/id/346143/description/Extremely_Bad_Weather Extremely Bad Weather:] * *Studies start linking climate change to current events*  November 17, 2012; Vol.182 #10 Science News
*''Climate change goes to extremes: Some recent weird weather tied to warming''  December 13, 2012 Science News 
*Study Indicates a Greater Threat of Extreme Weather April 26, 2012 The New York Times
*

หมวดหมู่:ภัยธรรมชาติ
หมวดหมู่:ภัยจากลมฟ้าอากาศ
พอร์ทิชเชด

**พอร์ทิชเชด** () เป็นวงในเมืองบริสตอลจากอังกฤษ ก่อตั้งขึ้นที่เมืองเมื่อปี 1991 โดย Geoff Barrow กับ Beth Gibbons และ Adrian Utley ออกขายอัลบั้มชุดแรกในปี 1994 ชื่ออัลบั้ม *Dummy* และ อัลบั้ม *Portishead* ในปี 1997 ต่อมา อัลบั้ม *Third* ในปี 2008

หมวดหมู่:กลุ่มดนตรีอิเล็กทรอนิกส์สัญชาติอังกฤษ
ไช่ฉิน (แก้ความกำกวม)

**ไช่ฉิน** (Tsai Chin) สามารถหมายถึง
* ไช่ ฉิน นักร้องชาวไต้หวัน เกิด พ.ศ. 2500
* โจว ไฉ่ฉิน หรือ ไอรีน โจว นักแสดงชาวจีน เกิดที่เซี่ยงไฮ้ เมื่อ พ.ศ. 2479 บางครั้งรู้จักกันในชื่อ "ไช่ฉิน" หรือ "ไช่ผิง"
มาร์ทีน วากเนอร์

**มาร์ทีน วากเนอร์** (; 5 พฤศจิกายน ค.ศ. 1885 ที่เคอนิชส์แบร์ค  – 28 พฤษภาคม ค.ศ. 1957 ในเคมบริดจ์ (แมสซาชูเซตส์)) เป็นนักผังเมืองและสถาปนิกชาวเยอรมัน

## แหล่งข้อมูลอื่น
* เว็บไซต์เกี่ยวกับมาร์ทีน วากเนอร์ โดย archINFORM 15 ก.ค. 2551

หมวดหมู่:สถาปนิกชาวเยอรมัน
หมวดหมู่:นักผังเมือง
โจว ไฉ่ฉิน

**โจว ไฉ่ฉิน** () หรือ **ไฉ่ฉิน** หรือ **ไอรีน โจว** (เกิด 30 พฤศจิกายน พ.ศ. 2479) เป็นนักแสดงชาวจีน ที่ใช้ชีวิตที่ประเทศอังกฤษ

โจว ไฉ่ฉิน เกิดที่เซี่ยงไฮ้ เป็นบุตรสาวของ โจว ซินฟาง นักแสดงอุปรากรจีนที่มีชื่อเสียง และได้ไปศึกษาต่อที่ประเทศอังกฤษ ในปี พ.ศ. 2494 เป็นชาวจีนคนแรกที่เข้าศึกษาที่ราชสถานศิลปะการละคร กรุงลอนดอน เธอมีผลงานร้องเพลงบันทึกแผ่นเสียงในประเทศอังกฤษจำนวน 2 ชุด ในปี พ.ศ. 2505 และ พ.ศ. 2508

โจว ไฉ่ฉิน มีชื่อเสียงจากบทบาทเป็นลูกสาวคริสโตเฟอร์ ลี ตัวเอกในภาพยนตร์ชุด *[[ดร. ฟูแมนจู]]* หลายเรื่องในช่วง พ.ศ. 2508 - 2512 นอกจากนี้เธอรับบทเป็นหญิงสาวของเจมส์ บอนด์ ใน *You Only Live Twice* (จอมมหากาฬ 007) หลังจากหยุดแสดงไปหลายปี ตั้งแต่ พ.ศ. 2515 เธอกลับมาแสดงภาพยนตร์อีกครั้ง ในปี พ.ศ. 2536 ใน *[[The Joy Luck Club]]* (จอย ลัค คลับ แด่...หัวใจแม่ แด่...หัวใจลูก) จากบทประพันธ์ของเอมี ถัง และบทรับเชิญใน *[[Memoirs of a Geisha]]* (นางโลมโลกจารึก), *[[The Interpreter]]* (พลิกแผนสังหาร) และ *Casino Royale* (พยัคฆ์ร้ายเดิมพันระห่ำโลก) และบทรับเชิญในซีรีส์ *Grey's Anatomy* (แพทย์มือใหม่ หัวใจเกินร้อย)

## แหล่งข้อมูลอื่น
* 

หมวดหมู่:นักแสดงภาพยนตร์หญิงชาวจีน
หมวดหมู่:นักร้องหญิงชาวจีน
หมวดหมู่:บุคคลจากเซี่ยงไฮ้
สถานแสดงพันธุ์สัตว์น้ำภูเก็ต

**สถานแสดงพันธุ์สัตว์น้ำภูเก็ต** () เป็นสถานที่จัดแสดงสัตว์น้ำ ตั้งอยู่ที่แหลมพันวา ตำบลวิชิต อำเภอเมือง จังหวัดภูเก็ต  เริ่มก่อสร้างในปี พ.ศ. 2521 และเปิดให้เข้าชมเมื่อปี พ.ศ. 2526 ภายในจัดแสดงปลาใต้ท้องทะเลลึก รวมไปถึงสัตว์น้ำจืด เช่น ปลาการ์ตูน ปลาขี้ตังเบ็ด ปลาฉลาม ปลาหมึก ปลากระเบน เต่าตนุ เต่ากระ มีอุโมงค์ใต้น้ำจัดแสดงปลาทั้งขนาดเล็กและใหญ่ มีสิ่งอำนวยความสะดวก เช่น ร้านขายของที่ระลึก

## ที่ตั้ง
เลขที่ 51 ถนนศักดิเดชน์ (อ่าวมะขาม-แหลมพันวา) ตำบลวิชิต อำเภอเมือง จังหวัดภูเก็ต 83000

## อ้างอิง
* ข้อมูลทั่วไปของ สถานแสดงพันธุ์สัตว์น้ำภูเก็ต

## แหล่งข้อมูลอื่น
* เว็บไซต์อย่างเป็นทางการ 

ภูเก็ต
หมวดหมู่:สิ่งก่อสร้างในอำเภอเมืองภูเก็ต
ธงชาติเบลเยียม

**[[ธงชาติ]][[เบลเยียม]]**เป็นธงสามสีสามแถบรูปสี่เหลี่ยมผืนผ้า พื้นธงแบ่งเป็นแถบสีดำ สีเหลือง และสีแดง เรียงตามแนวตั้งจากซ้ายไปขวา แต่ละแถบมีความกว้างเท่ากัน ลักษณะของธงดังกล่าวนี้ได้รับอิทธิพลจากธงชาติฝรั่งเศส ส่วนสีธงได้มาจากสีประจำอาณาจักรดยุคแห่งบราบองต์ดังปรากฏว่า เมื่อเกิดเหตุการณ์จลาจลอันนำไปสู่การปฏิวัติเบลเยียมเพื่อเรียกร้องเอกราชจากเนเธอร์แลนด์ในปี พ.ศ. 2373 กองกำลังรักษาดินแดนของเบลเยียมได้ใช้เครื่องแบบเป็นสีดำ สีเหลือง และ สีแดง ซึ่งเป็นสีของราชรัฐบาร์บองต์ในการรบ จึงกลายเป็นที่มาของสีที่ใช้ในธงชาติเบลเยียมในทุกวันนี้ สำหรับสัดส่วนของธงชาติที่ใช้มีสองอย่าง คือ กว้าง 2 ส่วน ยาว 3 ส่วนอย่างหนึ่ง สำหรับใช้เป็นธงพลเรือน และ กว้าง 13 ส่วน ยาว 15 ส่วนอย่างหนึ่ง สำหรับใช้ในราชการ และ กองทัพ ซึ่งสัดส่วนธงอย่างหลังนี้ไม่มีที่มาในการใช้ที่ชัดเจน

ธงสามสี ดำ-เหลือง-แดงนี้ ได้ประกาศใช้เป็นธงชาติเบลเยียมอย่างเป็นทางการเมื่อวันที่ 23 มกราคม พ.ศ. 2374 ภายหลังจากที่เบลเยียมประกาศเอกราชจากเนเธอร์แลนด์สำเร็จไม่ถึง 1 ปี โดยธงแบบที่ปรากฏเมื่อแรกประกาศใช้นั้นเป็นลักษณะธงสามแถบแนวนอน เพื่อเป็นเครื่องหมายระลึกถึงธงอันเป็นสัญลักษณ์ของการปฏิวัติบาร์บองซอนน์ในปี พ.ศ. 2332  ภายหลังจึงได้แก้ไขให้เป็นธงสามแถบแบบแนวตั้ง เพื่อหลีกเลี่ยงความคล้ายคลึงกับธงชาติเนเธอร์แลนด์ซึ่งเป็นชาติที่เคยปกครองเบลเยียมมาก่อน

## การออกแบบ และ ค่าระดับสี
อัตราส่วนของธงชาติอย่างเป็นทางการ มีความกว้าง 2.60 เมตร ยาว 3 เมตร, ในอัตราส่วน 13:15. แถบแนวตั้งขนาดเท่ากัน พื้นสีดำ สีเหลือง สีแดง. โดยสีเหลืองของเบลเยียมนั้นมีโทนสีที่อ่อนกว่าสีเหลืองทองของธงชาติเยอรมนี ที่เรียกว่าธงดำ-แดง-ทอง.

## ดูเพิ่ม
* ธงในประเทศเบลเยียม

## อ้างอิง

## แหล่งข้อมูลอื่น

* 

บเลเยียม
หมวดหมู่:สัญลักษณ์ของประเทศเบลเยียม
สัตว์เลี้ยง

thumb|250px|สัตว์เลี้ยง (สุนัข) ในภาพจิตรกรรม ''A Highland Breakfast'' โดย Edwin Landseer
**สัตว์เลี้ยง** เป็นสัตว์ที่เลี้ยงไว้เพื่อเป็นเพื่อนหรือเพื่อคุ้มครองบุคคลเป็นหลัก ต่างจากสัตว์ใช้งาน สัตว์กีฬา ปศุสัตว์และสัตว์ทดลอง เพื่อเลี้ยงไว้เพื่อการแสดง ใช้ในเกษตรกรรมหรือการวิจัยเป็นหลัก

## อ้างอิง

## ดูเพิ่ม
* สัตว์เลี้ยงดิจิทัล (digital pet)
บรูโน เทาท์

**บรูโน ยูลีอุส โฟลรีอาน เทาท์** (; 4 พฤษภาคม ค.ศ. 1880 เคอนิชส์แบร์ค เยอรมนี – 24 ธันวาคม ค.ศ. 1938 อิสตันบูล) เป็นสถาปนิก นักผังเมือง และนักเขียนชาวเยอรมันที่มีผลงานจำนวนมาก ทำงานในช่วงสมัยไวมาร์

## แหล่งข้อมูลอื่น

* Bruno Taut ที่ฐานข้อมูล archINFORM
* ชีวประวัติของบรูโน เทาต์  ที่ Museum of Architecture

หมวดหมู่:สถาปนิกชาวเยอรมัน
หมวดหมู่:นักผังเมือง
หมวดหมู่:นักเขียนชาวเยอรมัน
หมวดหมู่:ชาวเยอรมันเชื้อสายยิว
หมวดหมู่:บุคคลจากเคอนิชส์แบร์ค
PE

**PE** เป็นอักษรย่อในภาษาอังกฤษ ซึ่งอาจหมายถึง
* พอลิเอทิลีน (Polyethylene)
* วิชาพลศึกษา (Physical Education)
* Principles and Practice of Engineering Exam การสอบใบประกอบอาชีพวิศวกรรมในสหรัฐอเมริกา
10 กฎเฮ้วเด็ดหัวใจเฮี้ยว

**10 กฎเฮ้วเด็ดหัวใจเฮี้ยว** () เป็นภาพยนตร์แนวโรแมนติกคอเมดีในปี 1999 กำกับโดย จิล จังเกอร์ แสดงโดย ฮีธ เลดเจอร์, จูเลีย สไตลส์, โจเซ็ป กอร์ดอน-เลวิตต์, ลาริซา โอเลย์นิก, เดวิด ครัมฮอลต์ซ และแลร์รี มิลเลอร์ โดยดัดแปลงมาจากบทประพันธ์ของ วิลเลียม เชกสเปียร์‎ เรื่อง *The Taming of the Shrew* โดยดัดแปลงเป็นฉากโรงเรียนอเมริกันในยุคปัจจุบัน บทภาพยนตร์เขียนโดย คาเรน แม็กคัลลาห์ ลัตซ์ และเคิร์สเตน สมิธ

ภาพยนตร์ออกฉายเมื่อ 31 มีนาคม ค.ศ. 1999 และทำให้ดารานำเป็นที่รู้จักทั้งสไตลส์และเลดเจอร์ ผลงานการกำกับเปิดตัวของจังเกอร์ เช่นเดียวกับคนเขียนบทภาพยนตร์ ลัตซ์และสมิธ ซึ่งต่อมาทั้งคู่ได้เขียนบทภาพยนตร์ที่ดัดแปลงมาจากบทประพันธ์ของเชกสเปียร์อีกครั้งใน *[[She's the Man]]*

## อ้างอิง

หมวดหมู่:ภาพยนตร์อเมริกันที่ออกฉายในปี พ.ศ. 2542
หมวดหมู่:ภาพยนตร์อเมริกัน
หมวดหมู่:ภาพยนตร์โดยทัชสโตนพิกเจอส์
หมวดหมู่:ภาพยนตร์ที่ถ่ายทำในรัฐวอชิงตัน
หมวดหมู่:ภาพยนตร์ที่มีฉากในรัฐวอชิงตัน
หมวดหมู่:ภาพยนตร์รักตลกอเมริกัน
โครงสร้างโมเลกุลแบบลิวอิส

**สูตรโครงสร้างของลิวอิส** เป็นสูตรโครงสร้างที่กิลเบิร์ต ลิวอิสได้คิดค้นขึ้นมาเพื่อใช้ในการอธิบายรูปร่างโมเลกุล ซึ่งจะแบ่งได้เป็น 2 ประเภทได้แก่
* **สูตรโครงสร้างส่วนที่เป็นจุด** เป็นสูตรโครงสร้างที่ใช้จุดแทนอิเล็กตรอนวงนอกสุดของอะตอมที่เกิดพันธะ โดยให้อิเล็กตรอนครบตามกฎออกเตต ยกเว้นบางธาตุซึ่งมีการยกเว้นได้ 
* **สูตรโครงสร้างส่วนที่เป็นเส้น** เป็นสูตรโครงสร้างที่ใช้เส้นและจุดแทนอิเล็กตรอนวงนอกสุดของอะตอมที่เกิดพันธะ ซึ่งเส้น 1 เส้นจะแทนอิเล็กตรอน 2 ตัวหรือ 1 คู่ การเขียนสูตรโครงสร้างในลักษณะนี้จะแสดงอิเล็กตรอนคู่โดดเดี่ยวด้วยหรือไม่ก็ได้

หมวดหมู่:เคมี
พิพิธภัณฑ์เหมืองแร่กะทู้

**พิพิธภัณฑ์เหมืองแร่กะทู้** ต่อมาเปลี่ยนชื่อเป็น **พิพิธภัณฑ์เหมืองแร่ภูเก็ต** (PHUKET MINING MUSEUM) เมื่อเดือนมิถุนายน 2551 ตั้งอยู่ที่ถนนเหมืองท่อสูง ตำบลกะทู้ อำเภอกะทู้ จังหวัดภูเก็ต 83120 จัดสร้างขึ้นเพื่อเป็นทรัพยากรทางการท่องเที่ยวและเป็นแหล่งการเรียนรู้ เปิดให้เข้าชมทุกวันไม่เว้นวันหยุดดราชการ เวลา 9.00 - 16.00 น.

## ประวัติ
หลังภาคใต้ประสบภัยสึนามิ จังหวัดภูเก็ตได้มอบหมายให้เทศบาลตำบลกะทู้ ดำเนินการจัดสร้างอาคารพิพิธภัณฑ์ ในปี พ.ศ. 2549 ตามแบบของ*นางปัญจภัทร (ตูน) ชูราช* บนพื้นที่การทำเหมืองแร่ดีบุก (เลิกทำเหมืองแล้วเมื่อ พ.ศ. 2500) บริเวณเหมืองท่อสูง ตำบลกะทู้ อำเภอกะทู้ จังหวัดภูเก็ต เป็นเขตแดนตำบลกะทู้กับบ้านเกาะแก้ว ตำบลเกาะแก้ว อำเภอเมืองภูเก็ต จังหวัดภูเก็ต

นายประเสริฐ ขาวกิจไพศาล นายกเทศมนตรีเทศบาลตำบลกะทู้ได้จัดสรรงบประมาณจัดนิทรรศการภายในระหว่างปี พ.ศ. 2550-2551

## ลักษณะการจัดนิทรรศการ
กลุ่มผู้สนใจประวัติศาสตร์เมืองภูเก็จ มีความประสงค์ที่จะสนับสนุนการจัดตั้งพิพิธภัณฑ์เหมืองแร่มาตั้งแต่ปี พ.ศ. 2525 จึงได้มอบหมายให้ ผศ.สมหมาย ปิ่นพุทธศิลป์ เป็นผู้ออกแบบการจัดพิพิธภัณฑ์เหมืองแร่ เมื่อเดือนกันยายน พ.ศ. 2549 ดำเนินการจัดนิทรรศการเป็น 2 กลุ่ม คือ กลุ่มภายนอก (Outdoor) อาคาร (ต่อไปจะมีเรือขุดแร่ในขุมเหมืองด้านทางเข้าพิพิธภัณฑ์ พ.ศ. 2553 มีเหมืองฉีด เครื่องจักรกลในการทำเหมืองแร่ รางเหมือง โรงหัด) และกลุ่มภายใน (Indoor) อาคาร"อังมอเหลา"

## กลุ่มนิทรรศการภายในอาคาร
พิพิธภัณฑ์เหมืองแร่ (พมร.) ภูเก็ตจัดนิทรรศการภายในโดยใช้ชื่อ *เปิดลับแลม่านฟ้าเกาะพญามังกรทอง* มีห้องแสดงนิทรรศการใน "อังมอเหลา" (ตึกนายหัวเหมืองหรือบ้านเศรษฐี) ไปตามลำดับ คือ โปท้องหง่อก่ากี่ ชินวิถี อัญมณีนายหัวเหมือง เรืองดารากร (กำเนิดโลก กำเนิดแร่ธาตุ กำเนิดชีวิต กำเนิดคน คนใช้ไฟ คนใช้แร่ คนแสวงหาแร่) สายแร่แห่งชีวิต (เหมืองแล่น เหมืองครา เหมืองปล่อง เหมืองรู เหมืองอุโมงค์ เหมืองหาบ เหมืองสูบ เหมืองฉีด เหมืองเรือขุด) นิรมิตเล่นแร่แปรธาตุ ฉลาดนาวาชีวิต ลิขิตปรัชญ์สืบสาน บันซ้านบางเหนียว (ร้านขนมจีน ร้านขายของชำ ร้านโกปีเตี๊ยม ร้านแป๊ะอ๊านต๋อง (ร้านขายยาจีน) ร้านจักสาน) เก่วเกี้ยวในทู (อ๊าม งิ้ว หนังตะลุง) หลงผิดเสพ เทพาภรณ์ คฤหปตานินท์ บาบ๋าสินสมรส ฉายาบทนฤมิต ภาพกิจปฐมเหตุ และวรรณวิเศษปัญญภูมิ

## อ้างอิง

หมวดหมู่:พิพิธภัณฑ์ในจังหวัดภูเก็ต
หมวดหมู่:สิ่งก่อสร้างในอำเภอกะทู้
สาโท

thumb|250px|สาโทไทย
alt=devanom.com|thumb|สาโทไทยแบบร่วมสมัยที่มีการพัฒนาและปรับปรุงกระบวนการผลิตให้มีความทันสมัยและมีมาตรฐานมากยิ่งขึ้น
**สาโท** หรือ **น้ำขาว** คือ สุราแช่ประเภทหนึ่ง ทำจากข้าวชนิดต่างๆ ที่ผ่านการหมักด้วยลูกแป้ง หรือเชื้อราและยีสต์ เพื่อเปลี่ยนแป้งในข้าวให้เป็นแอลกอฮอล์ โดยสาโทที่ผ่านกระบวนการหมักแล้วจะมีแรงแอลกอฮอล์ไม่เกิน 15 ดีกรี 

สาโทเป็นเครื่องดื่มประเภทแอลกอฮอล์ชนิดไวน์ข้าว (Rice Wine) ที่ไม่ผ่านกระบวนการกลั่น ถ้านำไปกลั่นก็จะได้เป็นเหล้าขาว นิยมผลิตกันในประเทศแถบภูมิภาคเอเชีย อาทิ จีน, เกาหลี, ญี่ปุ่น และไทย โดยจะมีชื่อเรียกต่างกันไป 
thumb|สาโทไทยแบบร่วมสมัย ที่มีการพัฒนาและปรับปรุงกระบวนการผลิตให้มีความทันสมัยและมีมาตรฐานมากยิ่งขึ้น
กระบวนการผลิตสาโทเริ่มจากการนำข้าวเหนียวมาแช่น้ำและนึ่งให้สุก จากนั้นนำข้าวเหนียวมาผสมกับ “ลูกแป้ง” ซึ่งเป็นหัวเชื้อที่มีจุลินทรีย์ที่จะช่วยในการหมัก ทำให้เกิดการเปลี่ยนแป้งในข้าวเหนียวเป็นน้ำตาล และในขั้นตอนถัดไป จุลินทรีย์เหล่านี้จะเปลี่ยนน้ำตาลเป็นแอลกอฮอล์ ส่งผลให้เกิดรสชาติที่หวานและมีกลิ่นหอมอ่อน ๆ ของข้าว

ในประเทศไทยนั้นจะนิยมผลิตสาโทเพื่อเป็นเครื่องดื่มในเทศกาล งานเลี้ยงต่างๆ ซึ่งสาโทที่ผลิตจะมีรสหวาน เพราะกระบวนการหมักยังไม่สิ้นสุด และจะเก็บไว้ไม่ได้นาน แต่บางพื้นที่จะหมักจนน้ำใสและมีตะกอน ซึ่งจะได้แรงแอลกอฮอล์สูงขึ้นจนสามารถเก็บไว้ได้นานขึ้น หรือนำไปกลั่นเป็นเหล้าขาว

## อ้างอิง
 

หมวดหมู่:สุรา
หมวดหมู่:เครื่องดื่มแอลกอฮอล์ไทย
หมวดหมู่:สิ่งประดิษฐ์ของไทย
หมวดหมู่:วัฒนธรรมภาคอีสาน
หมวดหมู่:เครื่องดื่มจากข้าว
110

**110** (**หนึ่งร้อยสิบ**) เป็น จำนวนธรรมชาติ อยู่ถัดจาก 109 (หนึ่งร้อยเก้า) และอยู่ก่อนหน้า 111 (หนึ่งร้อยสิบเอ็ด)

## ความหมาย
* 110 เป็นเลขอะตอมของ ดาร์มสตัดเทียม

หมวดหมู่:จำนวนเต็ม
111

**111** (**หนึ่งร้อยสิบเอ็ด**) เป็น จำนวนธรรมชาติ อยู่ถัดจาก 110 (หนึ่งร้อยสิบ) และอยู่ก่อนหน้า 112 (หนึ่งร้อยสิบสอง)

## ความหมาย
* 111 เป็นเลขอะตอมของ เรินต์เกเนียม
* บ้านเลขที่ 111

หมวดหมู่:จำนวนเต็ม
หมวดหมู่:โฮราชิโอ เนลสัน ไวเคานต์เนลสันที่ 1
112

**112** (**หนึ่งร้อยสิบสอง**) เป็น จำนวนธรรมชาติ อยู่ถัดจาก 111 (หนึ่งร้อยสิบเอ็ด) และอยู่ก่อนหน้า 113 (หนึ่งร้อยสิบสาม)

## ความหมาย
* 112 เป็นเลขอะตอมของ โคเปอร์นิเซียม
* มาตรา 112 แห่งประมวลกฎหมายอาญา ความผิดต่อองค์พระมหากษัตริย์ไทย

หมวดหมู่:จำนวนเต็ม
113

**113** (**หนึ่งร้อยสิบสาม**) เป็น จำนวนธรรมชาติ อยู่ถัดจาก 112 (หนึ่งร้อยสิบสอง) และอยู่ก่อนหน้า 114 (หนึ่งร้อยสิบสี่)

## ความหมาย
* 113 เป็นเลขอะตอมของ นิโฮเนียม
* ซอยที่ 113 ของถนนสุขุมวิท มีอีกชื่อว่า ซอยวัดด่านสำโรง

หมวดหมู่:จำนวนเต็ม
114

**114** (**หนึ่งร้อยสิบสี่**) เป็น จำนวนธรรมชาติ อยู่ถัดจาก 113 (หนึ่งร้อยสิบสาม) และอยู่ก่อนหน้า 115 (หนึ่งร้อยสิบห้า)

## ความหมาย
* 114 เป็นเลขอะตอมของ ฟลีโรเวียม

หมวดหมู่:จำนวนเต็ม
117

**117** เป็น จำนวนธรรมชาติ อยู่ถัดจาก 116 (หนึ่งร้อยสิบหก) และอยู่ก่อนหน้า 118 (หนึ่งร้อยสิบแปด)

## ความหมาย
* 117 เป็นเลขอะตอมของ เทนเนสซีน

หมวดหมู่:จำนวนเต็ม
118

**118** เป็น จำนวนธรรมชาติ อยู่ถัดจาก 117 (หนึ่งร้อยสิบเจ็ด) และอยู่ก่อนหน้า 119 (หนึ่งร้อยสิบเก้า)

## ความหมาย
* 118 เป็นเลขอะตอมของ ออกาเนสซอน 

หมวดหมู่:จำนวนเต็ม
ไตรโกล

**ไตรโกล** (Trigoal) คือการแข่งขันฟุตบอลลักษณะหนึ่งในประเทศไทย โดยสนามฟุตบอลมีลักษณะเป็นรูปสามเหลี่ยม

ไตรโกลเป็นการแข่งขันกีฬาแนวใหม่ที่มีผู้เล่นในขณะเดียวกัน 3 ทีมในสนามเดียวกัน  โดยสนามมีลักษณะคล้ายกับสามเหลี่ยมด้านเท่า และมีผู้ชนะเพียงทีมเดียว ทีมที่ได้คะแนนอันดับสองและอันดับสามถือเป็นผู้แพ้เหมือนกัน  ไตรโกลนั้นมีรูปแบบการเล่นหลายรูปแบบ เช่น ไตรโกลฟุตบอล, ไตรโกลวอลเลย์บอล, ไตรโกลบาสเกตบอล เป็นต้น

## ไตรโกลฟุตบอล
สร้างสรรค์และคิดค้นครั้งแรกโดย นายเฉลิมเกียรติ เลาหัตถพงษ์ภูริ ในปี พ.ศ. 2546 และปรากฏในหนังสือนวนิยายแนววิทยาศาสตร์ ชื่อ ID.FORCE (ข้อมูลบรรณานุกรมของหอสมุดแห่งชาติ ISBN 974-91234-1-7) ต่อมาในปลายปี พ.ศ. 2546 ได้มีการทดลองเล่นโดยชักชวนนักศึกษามาทดสอบและสอบถามความคิดเห็นเพื่อปรับปรุงให้แข่งขันได้ดีขึ้น พร้อมทั้งถ่ายวิดีโอเก็บข้อมูลต่างๆ ไว้เพื่อการวิจัยต่อไป ต่อมาในปี พ.ศ. 2550 ได้มีการจดลิขสิทธิ์ไตรโกลเสร็จสมบูรณ์ ตามลิขสิทธิ์ทะเบียนข้อมูลเลขที่ ว.8483 "สนามไตรโกล"

## การวัดผล
ผู้แข่งขันแต่ละทีมจะต้องทำประตูทีมอื่นอีก 2 ทีมให้ได้มากที่สุด พร้อมกับป้องกันไม่ให้ทีมอื่นทำประตูฝั่งตน โดยทีมที่มีผลต่างสูงสุดระหว่างประตูที่ทำได้และประตูที่เสีย จะเป็นผู้ชนะเพียงหนึ่งเดียว อีก 2 ทีมที่เหลือจะเป็นผู้แพ้เหมือนกัน กรณีที่มี 2 ทีมหรือ 3ทีมเสมอกันจะหาผู้ชนะตามวิธีการที่กำหนดเฉพาะในการแข่งขันแต่ละนัด เช่น ต่อเวลา, วัดผลแบบ head to head, ลูกจุดโทษ

เช่น ถ้ามีทีมแข่งขันคือ ทีม A, ทีม B และทีม C ทีม A ซึ่งมีผลต่างระหว่างประตูที่ได้และประตูที่เสียสูงที่สุดจะเป็นผู้ชนะ ส่วนทีม B และทีม C จะเป็นผู้แพ้เหมือนกันทั้ง 2 ทีม

## แหล่งข้อมูลอื่น
* ไตรโกล

หมวดหมู่:ฟุตบอล
มารยาท กระแสสินธุ์

**มารยาท โรเลต์-แอนเดรียน** () หรือ **มารยาท กระแสสินธุ์** (19 มกราคม พ.ศ. 2475 – 12 มิถุนายน พ.ศ. 2548)  เป็นนักเขียนนวนิยายอีโรติกที่มีชื่อเสียง สัญชาติไทย-ฝรั่งเศส เจ้าของนามปากกา **เอมมานูแอล อาร์ซ็อง** () ซึ่งถูกนำมาสร้างเป็นภาพยนตร์ชุด *[[เอมมานูแอล]]*  ต่อมาอีกหลายตอน นับเป็นภาพยนตร์ชุดอีโรติกที่มีชื่อเสียงที่สุด

## ประวัติ
มารยาท กระแสสินธุ์ เติบโตที่จังหวัดพระนคร บิดาชื่อขุนพิพิธวิรัชชการ (วงศ์ กระแสสินธุ์) ชาวอำเภอหัวหิน จังหวัดประจวบคีรีขันธ์ กับลำจวน พิพิธวิรัชชการ (สกุลเดิม อยู่อำไพ) ชาวอำเภอศรีราชา จังหวัดชลบุรี มีพี่สาวคนหนึ่งชื่อ วาสนา กระแสสินธุ์ (พ.ศ. 2473–2538) ผู้เป็นแบบให้กับนวนิยาย *[[ปริศนา (นวนิยาย)|ปริศนา]]* พระนิพนธ์ในพระเจ้าวรวงศ์เธอ พระองค์เจ้าวิภาวดีรังสิต 

มารยาทสมรสกับหลุยส์-ฌาคส์ โรเลต์-แอนเดรียน สามีนักการทูตชาวฝรั่งเศส ตั้งแต่อายุ 16 ปี 

## ผลงานวรรณกรรม
ผลงานที่สร้างชื่อเสียงให้มารยาท กระแสสินธุ์ คือ นวนิยายเรื่อง **Emmanuelle** ตีพิมพ์ครั้งแรกในปี พ.ศ. 2502 (ค.ศ. 1959) ในนามปากกา *Emmanuelle Arsan* เนื้อหากล่าวถึงการเดินทางและการค้นหาอิสรภาพทางเพศของตัวละครหญิง ผ่านประสบการณ์ชีวิตในต่างแดน

นวนิยายเรื่องนี้ได้รับความสนใจอย่างกว้างขวางในยุโรป และถือเป็นหนึ่งในนวนิยายอีโรติกที่มีบทบาทสำคัญในยุคหลังสงครามโลกครั้งที่ 2 โดยนำเสนอเรื่องเพศจากมุมมองของผู้หญิงและเชื่อมโยงกับประเด็นทางจิตวิทยาและปรัชญาเสรีนิยม

## แหล่งข้อมูลอื่น
* 

หมวดหมู่:นักเขียนชาวไทย
หมวดหมู่:นักเขียนชาวฝรั่งเศส
หมวดหมู่:ผู้กำกับภาพยนตร์ชาวฝรั่งเศส
หมวดหมู่:นักแสดงฝรั่งเศส
หมวดหมู่:บุคคลจากเขตวัฒนา
หมวดหมู่:ชาวฝรั่งเศสเชื้อสายไทย